Լիխտենշտայնի պետական թանգարան

**Լիխտենշտայնի պետական թանգարան** (), թանգարան Լիխտենշտայնի մայրաքաղաք Վադուցում, որի ցուցահանդեսը նվիրված է այս պետության պատմությանը, աշխարհագրությանը և կենսոլորտին։ Վադուցի թանգարանային համալիրը ներառում է երկու հին շենքեր և նոր մասնաշենքը։ Թանգարանին է պատկանում նաև Շելլենբերգ կոմունայում գտնվող ալպյան ավանդական փայտե տունը։ Լիխտենշտայնի փոստային թանգարանը նույնպես կազմակերպչական տեսանկյունից պատկանում է Լիխտենշտայնի պետական թանգարանին։

## Պատմություն
Լիխտենշտայնի պատմությունն ու ավանդույթները լուսաբանող թանգարանի ստեղծումը նախաձեռնել է իշխան Յոհան II-ը։ Սկզբում թանգարանի հավաքածուն պահվել է Վադուց ամրոցում։ 1901 թվականին ստեղծվել է Լիխտենշտայնի իշխանության պատմական ընկերությունը (*Historische Verein für das Fürstentum Liechtenstein*), որը պատասխանատու է եղել նաև թանգարանային հավաքածուի խնամքի համար։ 1905 թվականին Վադուցի ամրոցը իշխանական նստավայր դարձնելու հետ կապված, թանգարանային ֆոնդերը տեղափոխվել են երկրի կառավարության նոր շենք, իսկ 1926 թվականին բացվել է առաջին ցուցահանդեսը։ 1929 թվականին հավաքածուն վերադարձվել է Վադուց ամրոց, որտեղից 1938 թվականին այն բաժանվել է Լիխտենշտայնի մայրաքաղաքի տարբեր շենքերի։ 1972 թվականի ապրիլին թանգարանը տեղափոխվել է նախկին «Արծվի մոտ» պանդոկի շենք, իսկ նույն թվականի մայիսին ստեղծվել է «Լիխտենշտայնի պետական թանգարան հիմնադրամը»։ 1992 թվականին շրջակայքում ընթացող շինարարական աշխատանքների հետ կապված շենքի հնարավոր վնասներից խուսափելու նպատակով թանգարանը կրկին փակվել է։ Թանգարանի հավաքածուի մի մասը 1994 թվականին տեղափոխվել է Շելլենբերգի կոմունայում գտնվող փայտի նմուշների գյուղական ճարտարապետության թանգարան։ 1998–2008 թվականներին թանգարանի ներկայիս շենքում վերանորոգման և վերականգնման աշխատանքներ են իրականացվել, և Լիխտենշտայնի պետական թանգարանի շենքն ընդլայնվել է դեպի լեռան լանջը։

## Հավաքածու
Թանգարանի հավաքածուն հիմնականում ցուցադրում է Իշխանության և հարակից շրջանների պատմությանը վերաբերվող ցուցանմուշներ։ Դրանք հնագիտական գտածոներ են նեոլիթյան և բրոնզի դարերից, Ալպյան շրջաններում հռոմեական տիրապետության շրջանից, իշխանապետության միջնադարյան պատմությունից մինչև Նոր ժամանակներ։ Հավաքածուն ներառում է գյուղացիական տնտեսությունների կենցաղային իրեր, զենքեր, ինչպես նաև արվեստի գործեր, շքանշաններ, մետաղադրամներ և մետաղադրամների պատճեններ։

Թանգարանում նոր մասնաշենքի բացումից և ցուցադրական տարածքի ավելացումից հետո թանգարանում հայտնվեցին Լիխտենշտայնի բնաշխարհին, նրա բուսական և կենդանական աշխարհին նվիրված ցուցանմուշներ։ Լիխտենշտայնի պատմությանն ու բնությանը նվիրված ցուցահանդեսներից բացի, նոր մասնաշենքում և 42 ցուցասրահներում անցկացվում են նաև տարբեր թեմատիկ ցուցահանդեսներ։

## Պատկերասրահ

Herzogshut Liechtenstein (2).JPG
Franz Karl Anton von Hohenems.png
Kinderbildnis Franz Karl von Hohenems.jpg
Fürstenstuhl aus dem Landtag.jpg
Büste Johann II. von Liechtenstein.jpg
Amtsschild Fürstliche Regierung.jpg
Fabergé eggs Liechtensteinisches Landesmuseum.JPG
Fahne des Militar-Veteranenvereins.jpg
Faksimile der Gründungsurkunde des Reichsfürstentums Liechtenstein.jpg
Hoval Heizkessel.JPG
Uniform des liechtensteinischen Militärkontingents.jpg
Wikiolo in Liechtenstein (17).jpg
Wikiolo in Liechtenstein (19).jpg
Wikiolo in Liechtenstein (20).jpg
Wikiolo in Liechtenstein (22).jpg
Wikiolo in Liechtenstein (24).jpg
Wikiolo in Liechtenstein (26).jpg
Wikiolo in Liechtenstein (29).jpg
Johann Ludwig Bleuler – Rheinfolge, Quelle Hinterrhein – WAF 300 J FL.jpg
Johann Ludwig Bleuler – Rheinfolge, Sargans – WAF 300 J FL.jpg
Johann Ludwig Bleuler – Rheinfolge, Tomasee – WAF 300 J FL.jpg
Johann Ludwig Bleuler – Rheinfolge, Vaduz – WAF 300 J FL.jpg
Wikiolo in Liechtenstein (32).jpg
Wikiolo in Liechtenstein (33).jpg
Wappenscheibe Eleonora Philippa von Hohenems.jpg


## Գրականություն
* Cornelia Herrmann: *Die Kunstdenkmäler des Fürstentums Liechtenstein. Das Oberland.* In: Gesellschaft für Schweizerische Kunstgeschichte GSK: *Die Kunstdenkmäler der Schweiz.* Bern, 2007, ISBN 978-3-906131-85-6.
* Hansjörg Frommelt, Norbert W. Hasler: *Liechtensteinisches Landesmuseum: Geschichte, Sammlungen, Ausstellungen, Bauten.* Liechtensteinisches Landesmuseum, Vaduz 2004 ISBN 3-9521735-1-7.
* Hansjörg Frommelt, Norbert W. Hasler: *Die Dauerausstellung.* Liechtensteinisches Landesmuseum, Vaduz 2004 ISBN 3-9521735-2-5.

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1438 կառուցումն ավարտված շենքեր և կառույցներ
Կատեգորիա:1926 հիմնադրումներ Լիխտենշտայնում
Կատեգորիա:1926 հիմնադրված թանգարաններ
Կատեգորիա:Ազգային թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Լիխտենշտայնի թանգարաններ
Կատեգորիա:Լիխտենշտայնի պատմություն
Կատեգորիա:Հնագիտական թանգարաններ
Կատեգորիա:Պատմության թանգարաններ
Կատեգորիա:Վադունցի թանգարաններ